Nyeste Skilderie af Kiøbenhavn, 1827-06-05
J Aaret 1812 døde den gamle Rothschild. Kort før sin Død lod han sine 10 Børn komme til sit Sygeleie, velsignede dem og lod dem give sig det Løfte, at de aldrig vilde forandre deres Religion, og sine Sønner lagde han især det Bud paa Hjerte, at de skulde bevare ubrødelig Endrægtighed. Aldrig er en Faders sidste Villie bleven fuldført mere samvittighedsfuldt og lønnende. Det er et eiendommeligt Træk i denne Families Characteristik, at alle Medlemmer af samme ved enhver vigtig Hændelse i deres Liv, ved Bedømmelsen af enhver Forretning, spørge ligesom Faderens Skygge tilraads, erindre sig ofte Ord for Ord hans vise, ved Forstand og Erfaring modnede Lærdomme, og aldrig udtale hans Navn uden Ærefrygt. J Aaret 1813 indtraadte hine politiske Forhold, som have bragt Huset Rothschild ved en uafbrudt Række af store Penger og Credit-Operationer, til den Plads, som det nu indtager i de europæiske Handels- og Finants=Anliggender. Her at ville forfølge de enkelte Skridt paa denne Bane, vilde være upassende og umuligt. Kun til almindelig Oversigt over sammes Omfang maa bemærkes, at i et Tidsrum af 12 Aar er, ved dette Huses Mægling, paa de europæiske Souveræners Regning, omtrent 1200 Millioner Gylden, overtagne deels som Laan, deels som Subsidie-Betaling, hvoraf omtrent 500 Millioner for England, 120 for Østerrig, 100 for Preussen, 200 for Frankrig, 120 for Neapel, 80 for Rusland, 30 for Brasilien, og 12 for nogle smaa tydske Hoffer – uden dog at beregne de, til et Beløb af flere hundrede Millioner, til de forbundne Hoffer udbetalte franske Krigs-Erstattelses-Penge, heller ikke de mangehaande forbigaaende Forretninger, som de have udført paa forskjellige Regjeringers Anmodninger, og hvis Beløb i det Hele uden Tvivl endnu meget overstiger de fornævnte Summer. Spørgsmaalet, hvorledes Huset Rothschild i saa kort Tid kunde paatage sig og fuldbringe, hvad det har udført, har udentvivl beskjæftiget flere end eet merkantilsk og politisk Hoved. Hvo der uden at dvæle ved Tilfældigheder har Sands nok til at fatte, at et lykkeligt Udfald i alle store Sager ikke afhænger af Valget og Benyttelsen af det gunstige Øjeblik alene, men ogsaa paa samme Tid og fornemmeligen af den Konseqvence, hvorved engang erkiendte Fundamental Maximer følges, for ham vil det snart blive indlysende, at der fornemmelig gaves 2 Grundsætninger, som dette Huus aldrig tabte af Sigte, og, som det, tilligemed en klog Forretningsførelse af fordelagtige Konjunkturer, for største Delen har at takke for sin nuværende Flor. Den første af disse Grundsætninger var den, som bestemte de 5 Brødre til at drive deres Forretninger i stadigt og ubrydeligt Fælledskab. Dette var den gyldne Regel, som Faderen paa sit Yderste efterlod dem. Efter hans Død blev ethvert Andragende, fra hvilken Side det endog maatte udgaae, Gienstanden for deres fælles Raadslagninger, enhver blot nogenlunde betydelig Operation blev udført efter en aftalt Plan og med forenede Anstrængelser, og alle havde tillige Andeel i Refultaterne. Omendskjønt deres sædvanlige Opholdsteder i flere Aar have været forskjellige, saa kunde denne Omstændighed dog aldrig forstyrre deres nøje Forstaaelse, tværtimod forskaffede det den Fordeel, at de, paa forskjellige af de allervigtigste Steder, nøie vare underrettede om Tingenes Stilling, hver paa sin Punkt, og saaledes desto hensigtsmæssigere kunde indlede og forberede de indtræffende Forretninger. Den anden Grundsætning, som dette Huus har stillet sig for Øjne er, ved intet Foretagende at tragte efter overdreven Fordeel, at sætte bestemte Skranrer for enhver af sine Operationer, og, saa meget menneskelig Forudseenhed og Klogskab formaaer, at gjøre sig uafhængig af Tilfældets Magt. J strængt at følge begge disse Grundsætninger ligger en af deres Styrkes Hovedhemmeligheder. De Herrer v. Rothschilds Fortjenester ere offentligen erkiendte af flere Hoffer. Foruden forskjellige dem tildeelte Ordenstegn, bleve alle Brødre allerede i Aaret 1813 udnævnte til kongelige preussiske Commerceraader; 1815 til kurhessiske Finantsraader og af den nuværende Kurfyrste til Geheime-Finantsraader. Keiseren af Østerrig ophøiede dem i Adelstanden, og gjorde dem 1822 til østerrigske Friherrer. Desforuden blev 1820 den i London etablerede Broder udnævnt til keiserlig kongelig Konsul og 2 Aar efter til Generalkonsul sammesteds, ligesom og 1522 den, der forestaaer Pariser-Huset, til Generalkonsul i Paris. Brødrene Rothschilds Opholdsteder ere for nærværende Tid følgende: Amschel eller Anselm, den ældste Broder, fød d. 12 Juni 1773, lever som Chef for Stammehuset i Frankfurt am Main, Salomon, den 2den Broder, fød d. 9de September 1774, har siden 1816 afvexlende opholdt sig i Berlin og i Wien, dog for det meste i sidstnævnte Hovedstad. Nathan, den 3die Broder, fød d. 16de September 1777, en Mand, der ved sit skarpe Forretnings blik og sine vigtige Tjenester har erhvervet sig de første engelske Statsmænds Tillid, lever siden 1798 i London. Karl, den 4de Broder, fød d. 24 April 1788, har siden 1821 sit Ophold i Neapel. Jacob, den yngste Broder, fød den 15de Mai 1792, gift med en Datter af den anden Broder, en af sin Tids elskværdigste Damer, lever fra 1812 af i Paris. (B. 3. A. Z. 115.) Af Scotts "Napoleon, hedder det i Bl. f. I. Unterh., ere, førend Bogen er bleven i Haandskrift færdig i Edinburg, ti til tolv tydske Oversættelser blevne anmeldte, og Oversætterne, med deres Forlæggere, staae nu ved Strandbredden og see begierligen efter det Skib, der skal bringe den længe attraaede Ladning, som de da, ligesaa hidsigen som Fiskerkoner slaaes om færske Sild, ville rive til sig.